CELEX: 31994D0515
Language: el
Date: 1994-07-27 00:00:00
Title: 94/515/ΕΚ: Απόφαση της Επιτροπής της 27ης Ιουλίου 1994 που τροποποιεί την απόφαση 86/130/ΕΟΚ για τον καθορισμό των μεθόδων ελέγχου των αποδόσεων και των μεθόδων εκτιμήσεως της γενετικής αξίας των αναπαραγωγικών βοοειδών καθαρής φυλής

Avis juridique important

|

31994D0515

94/515/ΕΚ: Απόφαση της Επιτροπής της 27ης Ιουλίου 1994 που τροποποιεί την απόφαση 86/130/ΕΟΚ για τον καθορισμό των μεθόδων ελέγχου των αποδόσεων και των μεθόδων εκτιμήσεως της γενετικής αξίας των αναπαραγωγικών βοοειδών καθαρής φυλής  

Επίσημη Εφημερίδα αριθ. L 207 της 10/08/1994 σ. 0030 - 0032 Φινλανδική ειδική έκδοση: Κεφάλαιο 3 τόμος 60 σ. 0142  Σουηδική ειδική έκδοση: Κεφάλαιο 3 τόμος 60 σ. 0142 

ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιουλίου 1994 που τροποποιεί την απόφαση 86/130/ΕΟΚ για τον καθορισμό των μεθόδων ελέγχου των αποδόσεων και των μεθόδων εκτιμήσεως της γενετικής αξίας των αναπαραγωγικών βοοειδών καθαρής φυλής (94/515/ΕΚ)Η  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 77/504/ΕΟΚ του Συμβουλίου της 25ης Ιουλίου 1977 περί των ζώων αναπαραγωγής του βοείου είδους καθαρόαιμου γένους (1), όπως τροποποιήθηκε τελευταία από την οδηγία 91/174/ΕΟΚ (2), και ιδίως το άρθρο 6 παράγραφος 1 περίπτωση πρώτη,  ότι κρίνεται σκόπιμο να ευθυγραμμιστούν, σύμφωνα με την τεχνολογική και την επιστημονική πρόοδο, οι μέθοδοι ελέγχου των αποδόσεων και οι μέθοδοι εκτιμήσεως της γενετικής αξίας των αναπαραγωγικών βοοειδών καθαρής φυλής που καθορίζονται με την οδηγία  86/130/ΕΟΚ της Επιτροπής (3)- ότι θα έπρεπε να αξιολογούνται, βάσει αναλύσεων στατιστικών στοιχείων, οι αποδόσεις και η γενετική αξία των βοοειδών, από οργανισμούς εγκεκριμένους από τις αρμόδιες αρχές των κρατών μελών- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Ζωοτεχνίας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Το παράρτημα της απόφασης 86/130/ΕΟΚ αντικαθίσταται από το παράρτημα της παρούσας απόφασης.   Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 27 Ιουλίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 206 της 12. 8. 1977, σ. 8.  (2) ΕΕ αριθ. L 85 της 5. 4. 1991, σ. 37.  (3) ΕΕ αριθ. L 101 της 17. 4. 1986, σ. 37.      ΠΑΡΑΡΤΗΜΑ  Ι. Οι οργανισμοί που φέρουν την ευθύνη για τον καθορισμό των κανόνων οι οποίοι διέπουν την καταγραφή των αποδόσεων, την εκτίμηση της γενετικής αξίας και τη δημοσίευση των αποτελεσμάτων της αξιολόγησης αναπαραγωγικών βοοειδών  καθαρής φυλής, εγκρίνονται από τις αρμόδιες αρχές των κρατών μελών. Τα ονόματα των εγκεκριμένων οργανισμών πρέπει να γνωστοποιούνται στην Επιτροπή και τα λοιπά κράτη μέλη.  Οι οργανισμοί αυτοί πρέπει, ιδίως, να παρέχουν εξηγήσεις όσον αφορά τις μεθόδους καταγραφής, το περιγραφικό πρότυπο όσον αφορά τις αποδόσεις, τη στατιστική μέθοδο ανάλυσης και τις γενετικές παραμέτρους που χρησιμοποιούνται για κάθε αξιολογούμενο  χαρακτηριστικό.  ΙΙ. Καταγραφή των αποδόσεων Όλα τα στοιχεία πρέπει να καταγράφονται υπ' ευθύνη του εγκεκριμένου οργανισμού.  1. Χαρακτηριστικά σχετικά με την κρεατοπαραγωγή α) Έλεγχος όσον αφορά την ατομική απόδοση ή/και τους απογόνους ο οποίος διενεργείται σε κέντρο i) Πρέπει να αναφέρονται η μέθοδος ελέγχου και ο αριθμός των ζώων επί των οποίων διενεργείται αυτός ο έλεγχος.  ii) Τα ακόλουθα στοιχεία πρέπει να αναφέρονται στο πρωτόκολλο ελέγχου:  - οι όροι αποδοχής στο κέντρο,  - σε περίπτωση που αυτό είναι εφικτό, η απόδοση στην εκμετάλλευση -πριν εισέλθουν στο κέντρο- των ζώων επί των οποίων διενεργείται έλεγχος,  - η ταυτότητα του ιδιοκτήτη των ζώων επί των οποίων διενεργείται ατομικός έλεγχος όσον αφορά την απόδοση,  - η μέγιστη ηλικία για τα ζώα που πρόκειται να υποβληθούν σε έλεγχο και που εισέρχονται στο κέντρο, καθώς επίσης και η κλίμακα ηλικιών των συνομηλίκων ζώων που βρίσκονται στο κέντρο,  - η διάρκεια της περιόδου προσαρμογής και της περιόδου ελέγχου στο κέντρο,  - το είδος του σιτηρεσίου και το σύστημα διατροφής.  iii) Καταγραφή χαρακτηριστικών: πρέπει να καταγράφονται τουλάχιστον η αύξηση ζωντανού βάρους και η μυική ανάπτυξη (μυική διάπλαση) και, εφόσον αυτό είναι εφικτό, άλλα χαρακτηριστικά όπως η μετατρεψιμότητα της τροφής και τα χαρακτηριστικά του σκελετού.  Ορισμένες ειδικευμένες μονάδες δύνανται να λειτουργούν ως σταθμοί υπ' ευθύνη του εγκεκριμένου οργανισμού.  β) Επιτόπιοι έλεγχοι (στην εκμετάλλευση) Η μέθοδος καθώς επίσης και η μέθοδος που εφαρμόζεται για την επικύρωση των αποτελεσμάτων των ελέγχων πρέπει να ορίζονται από τον εγκεκριμένο οργανισμό. Τα καταγραφόμενα χαρακτηριστικά πρέπει να περιλαμβάνουν τουλάχιστον το ζωντανό βάρος και την ηλικία  και, ει δυνατόν, άλλα χαρακτηριστικά όπως τη μυική διάπλαση.  γ) Έλεγχος που πραγματοποιείται μέσω συγκέντρωσης στοιχείων που προέρχονται από εκμεταλλεύσεις, χώρους πώλησης ή σφαγής Σε περίπτωση που αυτό είναι εφικτό και σκόπιμο, πρέπει να καταγράφονται: το ζωντανό βάρος και το βάρος μετά τη σφαγή, οι τιμές πώλησης, η ταξινόμηση των σφαγίων σύμφωνα με το κοινοτικό σύστημα ταξινόμησης των σφαγίων, η ποιότητα του κρέατος και άλλα  χαρακτηριστικά σχετικά με το κρέας.  2. Έλεγχος γαλακτοπαραγωγής Για την καταγραφή των στοιχείων που αφορούν την γαλακτοπαραγωγή πρέπει να τηρούνται οι γενικές αρχές οι οποίες έχουν συμφωνηθεί από τους αρμόδιους διεθνείς οργανισμούς [όπως η διεθνής επιτροπή ελέγχου των αποδόσεων των ζώων - International Committee for  Animal Recording (ICAR)].  3. Αναπαραγωγή (δευτερεύοντα χαρακτηριστικά) Όταν η γονιμότητα, η ευκολία τοκετού και η μακροζωία αξιολογούνται, πρέπει η εκτίμηση να πραγματοποιείται επί τη βάσει στοιχείων σχετικά με τη γονιμοποίηση (όπως: ποσοστό μη επιστροφών, αριθμός των τοκετών, καθώς επίσης και με την παραγωγική ηλικία  [όπως: "διάρκεια παραμονής" (stayability), ηλικία απομάκρυνσης από την αναπαραγωγή, διάρκεια της παραγωγικής ζωής], αντιστοίχως.  4. Μορφολογική εκτίμηση (τύπος) Όταν πραγματοποιείται μορφολογική ταξινόμηση, πρέπει να χρησιμοποιείται ένα εγκεκριμένο σύστημα καταγραφής.  ΙΙΙ. Γενετική αξιολόγηση 1. Γενικές αρχές Η γενετική αξιολόγηση αναπαραγωγικών ζώων πρέπει να πραγματοποιείται υπ' ευθύνη του εγκεκριμένου οργανισμού, και να περιλαμβάνει τα ακόλουθα χαρακτηριστικά όσον αφορά την απόδοση, σύμφωνα με τους στόχους επιλογής:  - χαρακτηριστικά γαλακτοπαραγωγής για ζώα γαλακτοπαραγωγικών φυλών,  - χαρακτηριστικά κρεατοπαραγωγής για ζώα κρεατοπαραγωγικών φυλών,  - γαλακτοπαραγωγικά και κρεατοπαραγωγικά χαρακτηριστικά για φυλές διπλής παραγωγικής κατεύθυνσης (μεικτών αποδόσεων).  Επιπλέον, διατυπώνεται σύσταση να επεκταθεί η γενετική αξιολόγηση στα χαρακτηριστικά της αναπαραγωγικής απόδοσης και της μορφολογίας για τις φυλές για τις οποίες αυτά τα χαρακτηριστικά καταγράφονται.  Η αναπαραγωγική αξία ενός ζώου υπολογίζεται επί τη βάσει των αποτελεσμάτων της απόδοσης του ατόμου ή/και των συγγενών του.  Οι στατιστικές μέθοδοι που εφαρμόζονται κατά τη γενετική αξιολόγηση πρέπει να είναι σύμφωνες με τις γενικές αρχές επί των οποίων έχουν συμφωνήσει οι αρμόδιοι διεθνείς οργανισμοί (όπως η ICAR) και θα πρέπει να εγγυώνται την αμεροληψία της γενετικής  αξιολόγησης όσον αφορά τις επιρροές των κυριοτέρων περιβαλλοντικών παραγόντων και δομών δεδομένων.  Η αξιοπιστία της γενετικής αξιολόγησης πρέπει να εκτιμάται ως συντελεστής καθορισμού σύμφωνα με τις γενικές αρχές επί των οποίων έχουν συμφωνήσει οι αρμόδιοι διεθνείς οργανισμοί (όπως η ICAR). Κατά τη δημοσίευση των αποτελεσμάτων αξιολόγησης, πρέπει να  κοινοποιούνται ο βαθμός αξιοπιστίας καθώς επίσης και η ημερομηνία αξιολόγησης.  Οι γενετικές ιδιομορφίες και τα γενετικά ελαττώματα ενός ζώου, όπως ορίζονται από τους οργανισμούς στους οποίους ανατίθεται επισήμως ο καθορισμός αυτών των χαρακτηριστικών, σε συμφωνία με τις οργανώσεις ή συλλόγους εκτροφέων, που είναι αναγνωρισμένοι  σύμφωνα με την απόφαση 84/247/ΕΟΚ της Επιτροπής της 27ης Απριλίου 1984 για τη θέσπιση των κριτηρίων για την αναγνώριση των οργανώσεων και συλλόγων εκτροφέων οι οποίοι διατηρούν ή δημιουργούν μητρώα αναπαραγωγικών βοοειδών καθαρής φυλής (1) πρέπει να  δημοσιεύονται.  2. Γενετική αξιολόγηση ταύρων για τεχνητή γονιμοποίηση Οι ταύροι πρέπει να υπόκεινται σε γενετική αξιολόγηση σχετικά με τα υποχρεωτικά χαρακτηριστικά και πρέπει να δημοσιεύονται τα στοιχεία σχετικά με την αναπαραγωγική τους αξία. Πρέπει να δημοσιεύονται επίσης και άλλα διαθέσιμα στοιχεία σχετικά με την  αναπαραγωγική αξία.  Οι διατάξεις αυτές δεν ισχύουν όσον αφορά τις φυλές οι οποίες απειλούνται με εξαφάνιση.  α) Γενετική αξιολόγηση ταύρων τεχνητής σπερματέγχυσης όσον αφορά τα χαρακτηριστικά γαλακτοπαραγωγής Στη γενετική αξιολόγηση σχετικά με τα γαλακτοπαραγωγικά χαρακτηριστικά, πρέπει να περιλαμβάνονται η ποσότητα και το περιεχόμενο (ποσοστό του βουτυρικού λίπους και των λευκωμάτων) της γαλακτοπαραγωγής, καθώς επίσης και άλλα διαθέσιμα και ενδιαφέροντα  στοιχεία για τη γενετική ικανότητα σχετικά με τα χαρακτηριστικά γαλακτοπαραγωγής.  Ο ελάχιστος βαθμός αξιοπιστίας της γενετικής αξιολόγησης των ταύρων κατηγορίας ΑΙ των γαλακτοπαραγωγικών φυλών πρέπει να είναι τουλάχιστον 0,5 για τα κύρια παραγωγικά χαρακτηριστικά σύμφωνα με τις γενικές αρχές της ICAR, λαμβάνοντας υπόψη όλες τις  πληροφορίες που προέρχονται από συναφείς πηγές.  β) Γενετική αξιολόγηση ταύρων που προορίζονται για τεχνητή σπερματέγχυση όσον αφορά τα χαρακτηριστικά κρεατοπαραγωγής Η γενετική αξιολόγηση αυτών των ταύρων πραγματοποιείται επί τη βάσει μιας από τις ακόλουθες μεθόδους για τον έλεγχο της απόδοσης:  i) ατομικός έλεγχος απόδοσης σε κέντρο- ii) έλεγχος απογόνων ή/και συγγενών σε κέντρο ή σε ειδικευμένες μονάδες- iii) έλεγχος απογόνων ή/και συγγενών σε εκμετάλλευση. Με τέτοιον τρόπο, ώστε οι απόγονοι να διανέμονται μεταξύ των καταγραφομένων αγελών έτσι ώστε να είναι εφικτή η πραγματοποίηση αξιόλογης σύγκρισης των ταύρων- iv) έλεγχος απογόνων ή/και συγγενών μέσω συλλογής στοιχείων στις εκμεταλλεύσεις, κατά τη διάρκεια δημοπρασιών ή σε σφαγεία, έτσι ώστε να είναι δυνατόν να πραγματοποιείται αξιόλογη σύγκριση των ταύρων.  Σε περίπτωση που καταγράφονται το βάρος των σφαγίων και, ανάλογα με την περίπτωση, χαρακτηριστικά σχετικά με την ποιότητα του κρέατος, την απόδοση ανάπτυξης και την ευκολία τοκετού, τα χαρακτηριστικά αυτά, καθώς επίσης και κάθε άλλο ενδιαφέρον  χαρακτηριστικό, πρέπει να περιλαμβάνονται στη γενετική αξιολόγηση του ταύρου.   (1) ΕΕ αριθ. L 125 της 12. 5. 1984, σ. 58.